CELEX: 62021TN0301
Language: el
Date: 2021-05-27 00:00:00
Title: Υπόθεση T-301/21: Προσφυγή της 27ης Μαΐου 2021 — CNH Industrial κατά EUIPO (CROPXPLORER)

26.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/47
            
         
      Προσφυγή της 27ης Μαΐου 2021 — CNH Industrial κατά EUIPO (CROPXPLORER)
      (Υπόθεση T-301/21)
      (2021/C 297/58)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: CNH Industrial NV (Άμστερνταμ, Κάτω Χώρες) (εκπρόσωπος: L. Axel Karnøe Søndergaard, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Στοιχεία σχετικά με τη διαδικασία ενώπιον του EUIPO
      
      
         Επίδικο σήμα: Αίτηση καταχώρισης λεκτικού σήματος της Ευρωπαϊκής Ένωσης CROPXPLORER — Υπ’ αριθ. 18 217 458 αίτηση καταχώρισης
      
         Προσβαλλόμενη απόφαση: Απόφαση του πέμπτου τμήματος προσφυγών του EUIPO της 26ης Μαρτίου 2021 στην υπόθεση R 387/2021-5
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση στο σύνολό της και να επιτρέψει τη δημοσίευση του σήματος για άσκηση ανακοπής, για το σύνολο των αγαθών τα οποία αφορά η αίτηση, ή, επικουρικώς, να αναπέμψει την υπόθεση στο EUIPO προκειμένου αυτό να λάβει τα κατάλληλα μέτρα·
               
            
                  —
               
               
                  να καταδικάσει το EUIPO στα δικαστικά έξοδα στα οποία υποβλήθηκε η προσφεύγουσα.
               
            
         Προβαλλόμενοι λόγοι ακυρώσεως
      
      
                  —
               
               
                  Παράβαση του άρθρου 7, παράγραφος 1, στοιχείο γ', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου, καθόσον αποδόθηκε εσφαλμένη σημασία στο σήμα το οποίο αφορά η αίτηση και δεν εξετάστηκε το σήμα όπως κατατέθηκε·
               
            
                  —
               
               
                  Παράβαση του άρθρου 7, παράγραφος 1, στοιχείο γ', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου, καθόσον ο περιγραφικός χαρακτήρας του σήματος δεν εκτιμήθηκε ορθώς·
               
            
                  —
               
               
                  Παράβαση του άρθρου 7, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου, καθόσον ο διακριτικός χαρακτήρας του σήματος δεν εκτιμήθηκε ορθώς.